Bračāno ezers - Vikipēdija

# Bračāno ezers

### Vikipēdijas raksts

Bračāno ezers
Bračāno ezers 2004. gadā
Koordinātes: | 42°06'Z 12°11'A
Platība: | 56,76 km2
Maks. garums: | ? km
Vid. dziļums: | ? m
Maks. dziļums: | 165 m
Tilpums: | ? km3
Augstums vjl.: | 160 m
Izteka: | Arrones upe
Sateces baseins: | 150 km2
Sateces baseina valstis: | Itālija
Salas: |
Apdz. vietas krastos: | Bračāno

Bračāno ezers (itāliski - Lago di Bracciano, latīniski - Lacus Sabatinus) - vulkāniskas izcelsmes ezers Itālijā, Lacio, 32 km ziemeļrietumos no Romas. Krāterezers.

Bračāno ezers

Ezeram apaļa forma. Veidojies pirms 600 000 - 40 000 gadiem, iebrūkot vulkāna kalderai. Ezera apkaimē saglabājušies vairāki nelieli vulkānu krāteri, kas liecina par agrāk aktīvo vulkānismu novadā. Ezera krastā joprojām izplūst karsti, mineralizēti avoti.

Nozīmīgs tūrisma objekts Romas tuvumā. Kalpo par Romas dzeramā ūdens rezervuāru, tāpēc kopš 1986. gada ezers tiek rūpīgi sargāts no piesārņojuma. Stingri aizliegts braukt ar motorlaivām, ezera apkaimes ciemati un pilsētiņas pievienoti vienotai kanalizācijas sistēmai. Rezultātā viens no tīrākajiem ezeriem Itālijā. Tā kā atpūtniekus neapdraud motorizēti ūdenstransporta līdzekļi, ezerā populāra burāšana un kanoe sports.

Ezers apgādā ar ūdeni arī Vatikānu pa akveduktu (Acquedotto Paulo), kas būvēts XVI gadsimta sākumā.

Nesen izveidota dabas aizsargājamā teritorija - Parco Regionale del complesso lacuale di Bracciano Martignano.

### [izmainīt šo sadaļu] La Marmotta

Ezera krastā atrodas izcils arheoloģijas piemineklis - agrā neolīta apmetne La Marmotta. Ezera nogulumos ap divus metrus dziļi atrodas ozola pāļu atliekas. Ar dendrohronoloģijas palīdzību ciemata vecums noteikts ļoti precīzi - vecākais ozola pālis ezera gultnē iedzīts 5690 pmē., taču tālāki pētījumi var atklāt vēl vecākas atliekas. Kopš šīs apmetnes pastāvēšanas laika klimats kļuvis mitrāks un ezera līmenis cēlies, kā rezultātā neolīta apmetne atrodas ap 400 metrus no krasta. Šī apmetne ir vienīgā attīstītākas kultūras apmetne reģionā - La Marmotas iedzīvotāji bija pieradinājuši mājdzīvniekus, audzēja kultūraugus, izgatavoja keramiku, pulēja akmens rīkus, izgatavoja linu audumus, pat audzēja opija magones. Ir atrasta arī viena šīs kultūras laiva.

## [izmainīt šo sadaļu] Ārējās saites

- Bračāno ezera parks - mājaslapa

Saturs iegūts no "http://lv.wikipedia.org../../../b/r/a/Bra%C4%8D%C4%81no_ezers.html"

Kategorija: Itālijas ezeri

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English
- Esperanto
- Français
- Italiano
- Polski
- Português
- Svenska